Stabæk bekrefter salget

Bekkestua 20140718. Eliteserien fotball 2014: Stabæk - Brann. Stabæks Fredrik Brustad under eliteseriekampen mellom Stabæk og Brann på Nadderud stadion. Foto: Audun Braastad / NTB scanpix Foto:Audun Braastad,NTB scanpix

Stabæks stjerneskudd til AIK

Han har vært en av årets store kometer i Tippeligaen. Nå har

Fredrik Brustad (25) skrevet kontrakt med svenske AIK.

Morten Stokstad

Oppdatert 9. august 2014

Artikkelen er over seks år gammel

Den lynraske spissen har scoret åtte seriemål for Stabæk, men er snart tapt for Bærum-klubben. Brustad – som er Bosman-spiller etter sesongen – har skrevet treårskontrakt med AIK fra 1. januar 2015.

- Dette er en klubb som har fulgt meg over lang tid. Det er en storklubb i Skandinavia som har store ambisjoner og en lidenskapelig supportergruppe. De har en klar plan for hvordan de vil bruke meg. Jeg gleder meg veldig til å flytte til Stockholm på nyåret, sier Brustad til VG.

Svenskene ønsket imidlertid å hente 25-åringen allerede nå, men på sine nettsider skriver Stabæk at Brustad i utgangspunktet blir i klubben ut sesongen.

- Jeg håper at klubbene klarer å komme til enighet nå. Hvis det ikke skjer, kommer jeg til å gi alt for Stabæk resten av sesongen, understreker Oslo-gutten.

- AIK ønsker å kjøpe ut Fredrik nå, så gjenstår det å se om klubbene kommer til enighet, sier FIFA-agent Morten Wivestad.

Stockholm-klubben er i øyeblikket på andreplass i Allsvenskan, seks poeng bak Åge Hareides Malmö. Fredrik Brustad spiller mest sannsynlig søndagens bortekamp mot Molde for Stabæk.

Publisert: 09.08.14 kl. 08:23 Oppdatert: 09.08.14 kl. 11:40

Les også

Mer om Stabæk Fotball